open-index/open-wikipedia-markdown huggingface dataset:
ถนนสายใยรัก

**ถนนสายใยรัก** หรือ **ทางหลวงชนบท สค.4056 สายแยกทางหลวงหมายเลข 3091 - บ้านดอนไก่ดี [ถนนสาย ก ผังเมืองรวมเมืองกระทุ่มแบน]** เป็นถนนในความรับผิดชอบของกรมทางหลวงชนบท เชื่อมต่อระหว่างถนนเทศบาล 4 บริเวณหมู่บ้านเบญจรงค์ ตำบลดอนไก่ดี อำเภอกระทุ่มแบน จังหวัดสมุทรสาคร ไปสิ้นสุดที่ถนนเศรษฐกิจ 1 (ทางหลวงแผ่นดินหมายเลข 3091) บริเวณกิโลเมตรที่ 10 เชิงสะพานข้ามคลองกระทุ่มแบน ตำบลคลองมะเดื่อ อำเภอกระทุ่มแบน จังหวัดสมุทรสาคร ระยะทาง 5.080 กิโลเมตร ลักษณะถนนสายใยรักเป็นถนนแอสฟัลต์คอนกรีต ขนาด 4 ช่องจราจรแบบไม่มีเกาะกลางถนน มีสะพานข้ามคลอง 4 แห่ง ได้แก่ คลองแนวลิขิต คลองกระทุ่มแบน คลองศาลเจ้า และคลองสาธารณะ

ถนนสายใยรัก ก่อสร้างขึ้นเพื่อแก้ไขปัญหาจราจรที่หนาแน่นบนถนนเศรษฐกิจ 1 และถนนสุคนธวิท ในเขตเทศบาลเมืองกระทุ่มแบน ซึ่งจากถนนเทศบาล 4 สามารถตรงไปยังอำเภอบ้านแพ้ว จังหวัดสมุทรสาคร ผ่านถนนสายกระทุ่มแบน-บ้านแพ้ว และอำเภอสามพราน จังหวัดนครปฐม ผ่านถนนสายหนองนกไข่-สามพราน โดยได้มีการเวนคืนที่ดินในท้องที่ตำบลดอนไก่ดี และตำบลคลองมะเดื่อ อำเภอกระทุ่มแบน จังหวัดสมุทรสาคร เมื่อปี พ.ศ. 2548 ต่อมากรมทางหลวงชนบทว่าจ้างบริษัท บุญสหะการสร้าง จำกัด เป็นผู้ก่อสร้าง เริ่มต้นสัญญาวันที่ 1 สิงหาคม พ.ศ. 2552 สิ้นสุดสัญญา 21 กรกฎาคม พ.ศ. 2554 ใช้ระยะเวลาก่อสร้าง 720 วัน ใช้งบประมาณในการก่อสร้างทั้งสิ้น 283,700,000 บาท กระทั่งการก่อสร้างแล้วเสร็จสมบูรณ์ และตรวจรับงานเมื่อวันที่ 5 กรกฎาคม พ.ศ. 2554 และเปิดเป็นทางสาธารณะให้สัญจรไปมาได้

สำหรับการตั้งชื่อถนนสายใยรักนั้น นายสุรชัย ศิริดาวทอง ผู้อำนวยการแขวงทางหลวงชนบทสมุทรสาคร (สำนักงานทางหลวงชนบทจังหวัดสมุทรสาคร ในขณะนั้น) เปิดเผยว่า ได้มีการตั้งชื่อถนนสายใยรัก เนื่องจากถนนสายนี้เชื่อมโยงไปถึงทางหลวงชนบท สค.4011 มุ่งหน้าไปยังอำเภอบ้านแพ้ว จังหวัดสมุทรสาคร และเลยไปยังที่ตั้งศูนย์ 3 วัย สานสายใยรักแห่งครอบครัว ตำบลอำแพง อำเภอบ้านแพ้ว จังหวัดสมุทรสาคร ซึ่งเป็นโครงการในพระอุปถัมภ์พระเจ้าวรวงศ์เธอ พระองค์เจ้าศรีรัศมิ์ พระวรชายาฯ โดยได้รับพระมหากรุณาธิคุณจากพระบาทสมเด็จพระเจ้าอยู่หัว ครั้งดำรงพระอิสริยยศสมเด็จพระบรมโอรสาธิราชฯ สยามมกุฎราชกุมาร

## อ้างอิง

สค.4056
สายใยรัก
หมวดหมู่:สิ่งก่อสร้างในอำเภอกระทุ่มแบน
FB

FB Fb หรือ fb อาจหมายถึง

* ฟุตบอล กีฬา
* เฟซบุ๊ก (Facebook) เว็บไซต์ในเครือข่ายสังคมออนไลน์ (โดเมนเนมย่อ fb.com)
* Feedback การป้อนกลับ
ซ่อนรอยฆาตกรรม

**ซ่อนรอยฆาตกรรม** () ภาพยนตร์อเมริกันในปี ค.ศ. 2004 นำแสดงโดย ไรอัน ฟิลลิปปี, ซาราห์ พอลลี, ไพเพอร์ เพราโด, โรเบิร์ต ฌอน ลีโอนาร์ด และสตีเฟน เร กำกับการแสดงโดย โรแลนด์ ซูโซ ริทเตอร์

## เนื้อเรื่อง
ไซม่อน เคเบิล (ไรอัน ฟิลลิปปี) ฟื้นขึ้นมาในโรงพยาบาลเซนต์จูด เขาจำอะไรไม่ได้เลย นอกจากชื่อและวันเดือนปีเกิดตัวเอง โดย หมอนิวแมน (สตีเฟน เร) ได้พยายามฟื้นความทรงจำเขา โดยบอกว่า เมื่อคืนเขาประสบอุบัติเหตุและถูกนำส่งเข้ามาที่นี่ โดยวันนี้ คือ วันที่ 29 กรกฎาคม ค.ศ. 2002 แต่ไซม่อนก็ได้เจอกับผู้หญิงลึกลับ 2 คน คือ แอนนา (ไพเพอร์ เพราโด) และ แคลร์ (ซาราห์ พอลลี) เขาไม่แน่ใจว่าใครคือภรรยาของเขากันแน่ แต่ก็เริ่มจำได้ลางเลือนว่า เมื่อ 2 ปีก่อน คือ ปี ค.ศ. 2000 เขาเคยประสบอุบัติเหตุและได้เข้ามารักษาตัวที่นี่ครั้งหนึ่งแล้ว โดยครั้งนั้นหมอที่รักษาตัวเขาชื่อ หมอทรูแมน เขาจำพยาบาลที่รักษาเขาได้ และจำ มิสเตอร์เทรวิส (สตีเฟน แลง) คนไข้ที่อยู่ร่วมห้องเขาได้ และเริ่มฟื้นความทรงจำได้ว่า ปีเตอร์ (โรเบิร์ต ฌอน ลีโอนาร์ด) พี่ชายเขาถูกฆาตกรรม โดยที่ตัวเขาเองอาจเป็นผู้ลงมือ

## วิจารณ์
ภาพยนตร์ได้รับการวิจารณ์ว่าเหมือนกับภาพยนตร์เรื่อง *[[Memento (film)|Memento]]*, *[[The Butterfly Effect]]*, *[[eXistenZ]]* และ *[[Jacob's Ladder]]* ที่เข้าฉายในเวลาไล่เลี่ยกัน โดยเป็นเรื่องของคนที่สูญเสียความทรงจำของตัวเอง 

ในเว็บไซต์IMDb ได้ให้คะแนนภาพยนตร์เรื่องนี้ไปทั้งหมด 6.1 ดาว จากทั้งหมด 10 ดาว

สำหรับในประเทศไทย ภาพยนตร์เรื่องนี้ไม่ได้ถูกนำเข้าฉายในโรงปกติ แต่มีการจำหน่ายในรูปแบบวีซีดีและดีวีดีแทน

## อ้างอิง

## แหล่งข้อมูลอื่น
*ตัวอย่างภาพยนตร์

หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในสหราชอาณาจักร
ไซโค (1998)

**ไซโค** () ภาพยนตร์สัญชาติอเมริกันออกฉายในปี ค.ศ. 1998 นำแสดงโดย วินซ์ วอห์น, จูเลียน มัวร์, วิกโก มอร์เทนเซน, วิลเลียม เอช.เมซี, ฟิลิป เบเกอร์ ฮอลล์ และ แอนน์ เฮช กำกับการแสดงโดย กัส แวน แซงต์

## เนื้อเรื่อง
วันศุกร์ที่ 11 ธันวาคม แมเรี่ยน เครน (แอนน์ เฮช) เลขานุการสาวขโมยเงินจำนวน 400,000 ดอลลาร์สหรัฐ จากนายจ้างของเธอ โดยหนีไปจากเมืองฟีนิกซ์ รัฐแอริโซนา หวังจะไปหาแซม คู่หมั้นหนุ่มของเธอ (วิกโก มอร์เทนเซน) แต่เธอขับรถหลงทางและขณะที่ฝนตก เธอได้หลงเข้าไปในโรงแรมแห่งหนึ่ง ที่ชื่อ เบตส์ โมเต๊ล ที่มีบ้านทรงโกธิคอยู่ข้างหลัง เจ้าของโรงแรมเป็นชายหนุ่มท่าทางขี้อาย ชื่อ นอร์แมน เบตส์ (วินซ์ วอห์น) เธอได้พักที่โรงแรมแห่งนี้ เมื่อพูดคุยกันเธอได้รู้ว่านอร์แมนมีแม่ที่สติไม่ค่อยดี และสร้างความอึดอัดใจให้กับนอร์แมนเสมอ ๆ เธอเสนอให้นอร์แมนพาแม่ไปที่โรงพยาบาล แต่นอร์แมนปฏิเสธ เมื่อเธอเข้าห้องพักและอาบน้ำ ความสยองขวัญก็บังเกิดขึ้น

หลังจากนั้น ไลล่า เครน (จูเลียน มัวร์) น้องสาวของแมเรี่ยนก็ออกตามหาพี่สาวของเธอซึ่งหายไปอย่างสาบสูญ เธอตามไปพบแซม แต่แซมปฏิเสธไม่รู้เรื่อง ทั้งคู่ได้ออกตามหาความจริง และได้พบกับนักสืบคนหนึ่งชื่อ อาร์โบกาส (วิลเลียม เอช.เมซี) อาร์โบกาสเหมือนจะรู้เรื่องทั้งหมด จึงเป็นฝ่ายอาสาออกตามหาแมเรี่ยนเอง และเมื่ออาร์โบกาสได้เข้าไปในเบตส์ โมเต๊ล ก็หายสาบสูญไปอีกคน

ไลล่า และแซม ไปขอความช่วยเหลือจากนายอำเภอ (ฟิลิป เบเกอร์ ฮอลล์) แต่นายอำเภอก็ไม่อาจช่วยอะไรได้มากนัก จึงออกตามหาเองและได้เข้าไปในเบตส์ โมเต๊ล ทั้งคู่ได้สืบเสาะหาความจริงจากโรงแรมแห่งนั้น ความจริงที่น่าสยองขวัญทั้งหมดจึงถูกเปิดเผยขึ้นว่า แท้ที่จริงแล้ว แม่ของนอร์แมนได้ตายไปนานแล้ว และนอร์แมนก็สวมบทบาทของแม่สังหารคนทั้งสอง โดยที่ไม่รู้ตัวเพราะร่างของแม่ได้สิงร่างของนอร์แมนทั้งหมด

## เบื้องหลังและคำวิจารณ์
Psycho เป็นภาพยนตร์ที่สร้างขึ้นใหม่โดยอ้างอิงมาจากภาพยนตร์เรื่องเดิมในปี ค.ศ. 1960 คือ Psycho ที่เป็นภาพยนตร์ขาวดำ
กำกับการแสดงโดย อัลเฟรด ฮิตช์ค็อก ซึ่งนับเป็นผลงานที่สร้างชื่อเสียงให้กับฮิตช์ค็อกมากที่สุด  โดยคงเค้าโครงเรื่องเดิม มุมกล้อง และตัวละครเดิมทุกประการ เพียงแต่เปลี่ยนแปลงรายละเอียดเล็กน้อยเพื่อให้เข้ากับยุคสมัย และถ่ายทำเป็นภาพยนตร์สีเท่านั้นเอง

ใช้เวลาถ่ายทำเพียงแค่ 56 วันเท่านั้น โดยการถ่ายทำส่วนใหญ่ทำในสตูดิโอ 

แต่เมื่อออกฉายแล้ว ได้รับเสียงวิจารณ์ไปในทางลบแทบทั้งสิ้น ซึ่งในเว็บไซต์ IMDbได้ให้คะแนนภาพยนตร์เรื่องนี้ไปเพียงแค่ 4.6 ดาวเท่านั้น จากทั้งหมด 10 ดาว

ในประเทศไทยเข้าฉายในวันที่ 30 เมษายน ปีถัดมา

## ดูเพิ่ม
*Psycho

## อ้างอิง

## แหล่งข้อมูลอื่น
*ตัวอย่างภาพยนตร์
*เว็บไซต์อย่างเป็นทางการของภาพยนตร์ 

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่นำกลับมาสร้างใหม่
หมวดหมู่:ภาพยนตร์ระทึกขวัญอเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2541

หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์อเมริกันที่สร้างจากเหตุการณ์จริง
ชิวาวา (พันธุ์สุนัข)

thumb|right|ชิวาวา
**ชิวาวา** () หรือ **ชิวาเวญโญ** () เป็นสายพันธุ์ของสุนัขที่มีขนาดเล็กที่สุดในโลก ได้รับการตั้งชื่อตามชื่อรัฐชิวาวาในประเทศเม็กซิโก สุนัขพันธุ์ชิวาวามีขนาดลำตัว รูปร่างศีรษะ สี และความยาวหลายแบบ

## ลักษณะทั่วไป
ชิวาวาเป็นสุนัขขนาดเล็ก น้ำหนักตัวโตเต็มที่ไม่เกิน 2.5–2.7 กิโลกรัม สูงประมาณ 16–20 เซนติเมตร จัดเป็นสุนัขในกลุ่มสุนัขพันธุ์เล็ก ชิวาวาเป็นสุนัขที่รักและซื่อสัตย์ต่อเจ้าของมากสายพันธุ์หนึ่ง

**นิสัย ชิวาวา**

หมาพันธุ์ ชิวาวา เป็นหมาที่มีความฉลาดหลักแหลม อีกทั้งยังคงมีความจงรักภักดีต่อผู้เลี้ยงเป็นอย่างมาก มีอัธยาศัยดี บางครั้ง ชิวาวา ก็ดูเงียบสงบและไม่ค่อยส่งเสียงเสียเท่าไหร่นัก แต่ถ้าหากถูกรบกวนเมื่อไหร่ หรือแม้กระทั่งมีอาการตกใจ ชิวาวา ก็จะส่งเสียงเห่าเพื่อรักษาอาณาเขตของตนเอง และด้วยลักษณะนิสัยแบบนี้ ชิวาวา จึงถือได้ว่าเป็นสุนัขที่มีนิสัยกล้าหาญ และรักที่จะต่อสู้

**จุดเด่นหมา ชิวาวา**

**สุนัขพันธุ์ [http://petsocietythailand.com/?p=198 ชิวาวา] ** โดยทั่วไปจะมีความสูง 16-20 เซนติเมตร และมีน้ำหนักตัวประมาณ 2.5-2.7 กิโลกรัม หมาชิวาวาจะมีกะโหลกที่กลม มีลำตัวที่ยาวมากกว่าความสูง จมูกและปากมีลักษณะที่สั้น ปลายจมูกของ ชิวาวา ค่อนข้างที่จะแหลม แถมยังคงมีสีเข้มเข้ากับขน ส่วนใบหูมักจะมีขนาดใหญ่ ปลายหูค่อนข้างที่จะตั้งขึ้นและมีลักษณะแหลม อีกทั้ง**หมา ชิวาวา** ยังคงเป็นหมาที่มีตาโตแต่ไม่โปนออกมา ที่สำคัญคือนัยน์ตาของชิวาวาจะเป็นสีดำสนิทอีกด้วย

**จุดด้อยหมา ชิวาวา**

จุดด้อยของสุนัขพันธุ์ ชิวาวา ( Chihuahua ) ถือได้ว่ามีอยู่น้อยมาก หากมีการเปรียบเทียบกับลักษณะและนิสัยของ ชิวาวา เพียงแต่ในจุดของการดูแล ผู้ดูแลอาจจะต้องใส่ใจและให้เวลามากพอสมควร เพราะว่า ชิวาวา เป็นสุนัขพันธุ์เล็ก อีกทั้งต้องพึงระวังในเรื่องของโรคต่าง ๆ ที่อาจจะเกิดขึ้นจากกรรมพันธุ์ หรือเป็นโรคที่สุนัขพันธุ์ชิวาวามักจะเป็นกันเป็นจำนวนมาก และอีกหนึ่งสิ่งที่สำคัญคือ ชิวาวา เป็นสุนัขพันธุ์เล็กที่มีลักษณะคลอดลูกยาก เพราะมีลักษณะหัวโตคล้ายลูกแอปเปิ้ล อาจจะต้องทำการผ่าคลอดถึงจะดีที่สุด

## สมุดภาพ

ไฟล์:Killer Chihuahua.jpg|ชิวาวากำลังแสดงอาการตกใจเพื่อป้องกันตัวเอง
ไฟล์:janne03.jpg|ชิวาวากำลังพักผ่อน
ไฟล์:ChihuahuaPetey.jpg|การให้อาหารชิวาวามากเกินไปอาจเป็นอันตรายต่อสุขภาพ ทำให้อายุสั้นลงและนำไปสู่โรคเบาหวาน


## อ้างอิง

## แหล่งข้อมูลอื่น

* 

หมวดหมู่:พันธุ์สุนัขที่มีต้นกำเนิดในประเทศเม็กซิโก
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สุนัขพันธุ์เล็ก
หมวดหมู่:สัตว์ที่พบในประเทศเม็กซิโก
ริลักกูมะ

**ริลักกูมะ** หรือนิยมทับศัพท์เป็น **รีลัคคุมะ** () เป็นตัวละครที่ผลิตโดยซาน-เอ็กซ์ บริษัทญี่ปุ่น และสร้างโดยอากิ ฮนโดะ หลังจากออกจำหน่ายใน ค.ศ. 2003 ริลักกูมะก็ถูกนำแสดงในร้านเครื่องเขียนกับสินค้าที่ผลิตจากบริษัทเดียวกัน เช่นเดียวกันกับคาเฟ่บางแห่ง

## การพัฒนา
อากิ ฮนโดะ เคยสร้างตัวละครบางตัว เช่น อามางูริจัง (Amagurichan) และมิกันโบยะ (Mikanbouya) ในตอนนั้น ซาน-เอ็กซ์สั่งให้บุคลากรสร้างหนึ่งตัวละครต่อเดือน หลังจากดูรายการโทรทัศน์เกี่ยวกับหมา ฮนโดะไม่ได้แค่ต้องการหมาอย่างเดียว แต่อิจฉาชีวิตของมัน เพราะเธอยุ่งกับงานตลอดเวลาและอยากพักผ่อนมากกว่านี้ ซึ่งทำให้เธอได้แรงบันดาลใจทำริลักกูมะ โดยเป็นชื่อคำประสมของคำว่า "รีแล็กซ์" () และ *หมี* ()

## ตัวละคร
ริลักกูมะ ออกจำหน่ายใน ค.ศ. 2003 และปรากฏครั้งแรกในซีรีส์การ์ตูนสี่ช่องชื่อ *ริลักกูมะ เซกัตสึ* (Rilakkuma Seikatsu)ซึ่งกล่าวถึงต้นกำเนิดว่า มันปรากฏตัวในอะพาร์ตเมนต์ของพนักงานออฟฟิศหญิงที่มีชื่อว่าคาโอรุ ซึ่งปรากฏแค่ภาพเงา ริลักกูมะใช้เวลาพักผ่อนทุกวัน ซิปข้างหลังบ่งบอกว่ามันเป็นเครื่องแต่งกาย และยังไม่ทราบร่างจริงของมัน ริลักกูมะมาพร้อมกับตัวละครอื่นในซีรีส์ที่มีบุคลิกภาพของตนเอง

### โคริลักกูมะ
**โคริลักกูมะ** () เป็นหมีขาวใน *ริลักกูมะ เซกัตสึ* โดยปรากฏตัวในอพาร์ตเมนต์ของคาโอรุด้วย และถูกตั้งชื่อโดยคีโรอิโตริ มันมีกระดุมสีแดงบนอกและไม่ได้เป็นหมีจริง ๆ

### คีโรอิโตริ
**คีโรอิโตริ** () เป็นสัตว์เลี้ยงของโคอารุที่เป็นนกสีเหลืองใน *ริลักกูมะ เซกัตสึ* มันสามารถออกจากกรงตอนไหนก็ได้ และดูแลทั้งริลักกูมะกับโคริลักกูมะ

### ไจโรอิโกงูมะ
**ไจโรอิโกงูมะ** () เป็นหมีหมาสีน้ำตาลที่ปรากฏตัวใน ค.ศ. 2016เป็นเพื่อนกับผึ้งน้ำหวานที่มีชื่อว่า คุมันบาจิ

## การตลาดและการจำหน่าย
ริลักกูมะได้มีส่วนร่วมในองค์กร, ตราสินค้า, และคาเฟ่ตัวละครหลายแห่ง

มีซีรีส์สตอปโมชันชื่อ *[[รีลัคคุมะกับคาโอรุ]]* เริ่มสตรีมบนเน็ตฟลิกซ์ในวันที่ 19 เมษายน ค.ศ. 2019 ซีรีส์นี้ถูกสร้างที่ Dwarf Studio กำกับโดยมาซาฮิโตะ โคบายาชิ และเขียนโดยนาโอโกะ โองิงามิ ซึ่งให้เสียงคาโอรุในภาษาญี่ปุ่นโดยมิกาโกะ ทาเบะและภาษาอังกฤษโดยลานา คอนดอร์

## การตอบรับ
การจำหน่ายริลักกูมะยังคงน้อย จนกระทั่งโด่งดังใน ค.ศ. 2004 เพราะริลักกูมะได้ทำลายการเหมารวมของตัวละครน่ารักว่าต้องกระปรี้กระเปร่า. ในเดือนพฤษภาคม ค.ศ. 2010 จากฐานข้อมูลแบบสอบถามตัวละคร ริลักกูมะ เป็นตัวละครที่โด่งดังในประเทศญี่ปุ่น โดยอยู่ในอันดับ 5 

## อ้างอิง

## แหล่งข้อมูลอื่น
* サンエックスブログキャラ

หมวดหมู่:ตุ๊กตา
หมวดหมู่:เกมสำหรับเพลย์สเตชัน 2
หมวดหมู่:เกมสำหรับนินเท็นโดดีเอส
หมวดหมู่:ตัวละครที่เป็นหมีเท็ดดี้
ขบวนการแบ่งแยกดินแดนแอลเบอร์ตา

[thumb|250px|right|แผนที่[รัฐแอลเบอร์ตา (สีส้ม) ในแคนาดา (สีนวล)]]
**ขบวนการแบ่งแยกดินแดนแอลเบอร์ตา** (Alberta separatism) เป็นขบวนการที่มีแนวคิดแบ่งแยกรัฐแอลเบอร์ตาออกจากแคนาดา โดยการตั้งเป็นประเทศใหม่ ตั้งเป็นสหพันธรัฐกับรัฐทางตะวันตกอื่น ๆ ของแคนาดาหรือรวมเข้ากับสหรัฐอเมริกา
## การก่อตั้ง
การก่อตั้งขบวนการเกิดจากแนวคิดที่ว่าชาวแอลเบอร์ตามีวัฒนธรรมต่างจากชาวแคนาดากลุ่มอื่น ๆ โดยเฉพาะแคนาดาตะวันออก และเชื่อว่าแอลเบอร์ตาประสบปัญหาทางเศรษฐกิจเพราะสนับสนุนรัฐอื่น ๆ ผ่านระบบสหพันธรัฐ วัฒนธรรมทางการเมืองในแอลเบอร์ตาเป็นแบบอนุรักษนิยมทั้งทางเศรษฐกิจและสังคม มากกว่าส่วนอื่น ๆ ของแคนาดา เทียบได้กับรัฐเท็กซัสของสหรัฐ พรรคการเปลี่ยนรูปแห่งแคนาดาซึ่งเป็นพรรคอนุรักษนิยมที่ก่อตั้งในรัฐบริติชโคลัมเบียแต่ได้รับการสนับสนุนในแอลเบอร์ตาและเป็นคู่แข่งของพรรคอนุรักษนิยมก้าวหน้าแห่งแคนาดา แนวทางการแบ่งแยกแอลเบอร์ตามีหลายแนวทางคือ
* แยกแอลเบอร์ตาออกจากแคนาดาไปเป็นประเทศใหม่
* รวมกับรัฐอื่น ๆ ในแคนาดาตะวันตก เช่น บริติชโคลัมเบีย ซัสแคตเชวัน แมนิโทบา ตั้งเป็นประเทศใหม่
* รวมกับรัฐบริติชโคลัมเบียเท่านั้น แล้วตั้งเป็นประเทศใหม่
* รวมเข้าเป็นรัฐหนึ่งของสหรัฐอเมริกา

## อดีต – พ.ศ. 2523
เมื่อแผนการพลังงานแห่งชาติถูกกำหนดขึ้นโดยรัฐบาลสหพันธรัฐเมื่อราว พ.ศ. 2523 การสนับสนุนการแยกตัวของแอลเบอร์ตาได้รับการสนับสนุนมากขึ้น โดยพรรคการเมืองที่สนับสนุนการแบ่งแยกคือพรรคอนุรักษนิยมก้าวหน้า
## อ่านเพิ่มเติม
* Bell, Edward. "'Separatism and Quasi-Separatism in Alberta," *Prairie Forum,* Sep 2007, Vol. 32 Issue 2, pp 335–355
* Larry Pratt & Garth Stevenson *Western separatism: the myths, realities & dangers* (1981)
* Michael Wagner. *Alberta: Separatism Then and Now* (St. Catharines, ON: Freedom Press Canada Inc., 2009) 138 pp, favourable account that concludes, "The odds of Alberta actually leaving Confederation are remote, at this point." However, he adds, "in my view, separatism has a future."

## แหล่งข้อมูลอื่น
* Republic of Alberta
* Free Alberta 
* Alberta Republicans 
* Project Alberta
* Separation Party of Alberta 
* [ "On the Trail of Alberta Separatists," By Joe Obad, Alberta Views, March-April, 2004

[หมวดหมู่:ขบวนการทางการเมืองในทวีปอเมริกาเหนือ]
เจเน็ต ลีห์

**เจเน็ต ลีห์** () อดีตนักแสดงหญิงชาวอเมริกัน มีชื่อเต็มว่า **จีนเน็ต เฮเลน มอร์ริสัน** (Jeanette Helen Morrison) เกิดเมื่อวันที่ 6 กรกฎาคม ค.ศ. 1927 ที่เมืองเมอร์เซด รัฐแคลิฟอร์เนีย โดยเป็นลูกคนเดียว

เริ่มเข้าสู่วงการการแสดงเมื่ออายุได้ 19 ปี ขณะเรียนอยู่ระดับวิทยาลัย เมื่อมีแมวมองของบริษัท เอ็มจีเอ็ม ได้เห็นภาพถ่ายของเธอขณะเล่นสกี โดยผลงานเรื่องแรก คือ *The Romance of Rosy Ridge* ประกบคู่กับ แวน จอห์นสัน โดยได้รายได้ 50 ดอลลาร์สหรัฐต่อสัปดาห์  และเมื่อมีชื่อเสียงแล้วค่าตัวเปลี่ยนเป็น 150 ดอลลาร์ต่อสัปดาห์ และกลายเป็นหนึ่งในนักแสดงหญิงที่มีงานรัดตัวมากที่สุดของบริษัทเอ็มจีเอ็มเลยทีเดียว เฉพาะในปี ค.ศ. 1949 เธอรับเล่นถึง 6 เรื่องด้วยกัน

เป็นที่รู้จักกันดีจากการรับบทพี่สาวคนโตในภาพยนตร์เรื่อง *[[Little Women (1949 film)|Little Women]]* (*สี่ดรุณี*) ในปี ค.ศ. 1949 และรับบทนางเอกในภาพยนตร์ฟิล์มนัวร์เรื่อง *[[Touch of Evil]]* ในปี ค.ศ. 1958 คู่กับ ชาร์ลตัน เฮสตัน จากการกำกับโดย ออร์สัน เวลส์

ในปี ค.ศ. 1960 รับบท "แมเรียน เครน" หญิงสาวที่เป็นเหยื่อฆาตกรรมตั้งแต่ช่วงกลางเรื่อง ในภาพยนตร์เรื่อง *[[Psycho]]* ซึ่งประสบความสำเร็จอย่างมาก จากการกำกับของ อัลเฟรด ฮิตช์ค็อก ซึ่งทำให้เธอได้รับรางวัลลูกโลกทองคำสาขานักแสดงประกอบหญิงยอดเยี่ยม และมีชื่อเข้าชิงรางวัลออสการ์ ในสาขาเดียวกันนั้นด้วย

ชีวิตครอบครัว ก่อนเข้าวงการเธอผ่านการสมรสมาแล้วสองหน  ในแวดวงบันเทิง เธอสมรสกับ โทนี เคอร์ติส นักแสดงชายชื่อเสียงโด่งดังในยุคเดียวกันระหว่างปี ค.ศ. 1951–ค.ศ. 1962 มีบุตรสาวสองคนที่เป็นนักแสดงด้วย คือ แคลลี เคอร์ติส และ เจมี ลี เคอร์ติส ก่อนจะแยกทางกันในที่สุดในปี ค.ศ. 1962 และเธอสมรสอีกครั้งกับนักธุรกิจชื่อ โรเบิร์ต แบรนด์ ซึ่งอยู่กับเธอตราบจนสิ้นชีวิต

เจเน็ต ลีห์ เสียชีวิตด้วยอาการติดเชื้อในกระแสโลหิตเมื่อวันที่ 3 ตุลาคม ค.ศ. 2004 ที่ลอสแอนเจลิส รัฐแคลิฟอร์เนีย สิริอายุได้ 77 ปี

## อ้างอิง

## แหล่งข้อมูลอื่น
*[ข้อมูลจาก [IMDb]]

หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
หมวดหมู่:ชาวอเมริกันเชื้อสายเดนมาร์ก
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอต-ไอริช
มติอ่าวตังเกี๋ย

thumb|เอกสาร
**มติอ่าวตังเกี๋ย** (หรือ มติเอเชียตะวันออกเฉียงใต้, Pub.L. 88–408, 78 Stat. 384) เป็นมติร่วมซึ่งรัฐสภาแห่งสหรัฐอเมริกาผ่านเมื่อวันที่ 7 สิงหาคม ค.ศ. 1964 เพื่อตอบโต้ยุทธนาวีระหว่างกองเรือตอร์ปิโด 135 ของกองทัพเรือเวียดนามเหนือ และเรือพิฆาต ยูเอสเอส แมดด็อกซ์ เมื่อวันที่ 2 สิงหาคม และยุทธนาการทางทะเลครั้งที่สองที่ว่ากันระหว่างเรือเวียดนามเหนือและเรือประจัญบาน ยูเอสเอส แมดด็อกซ์ และยูเอสเอส เทอร์เนอร์ จอย เมื่อวันที่ 4 สิงหาคมในอ่าวตังเกี๋ย การปฏิบัติทั้งสองนี้รวมรู้จักกันในชื่อ กรณีอ่าวตังเกี๋ย

มติอ่าวตังเกี๋ยมีความสำคัญทางประวัติศาสตร์ เพราะมอบอำนาจแก่ประธานาธิบดีสหรัฐ ลินดอน บี. จอห์นสัน ให้ใช้กำลังทหารตามแบบในเอเชียตะวันออกเฉียงใต้ โดยไม่ต้องรอการประกาศสงครามอย่างเป็นทางการจากรัฐสภาก่อน โดยเฉพาะอย่างยิ่ง มติดังกล่าวมอบอำนาจแก่ประธานาธิบดีในการกระทำการใด ๆ ที่จำเป็นเพื่อสนับสนุน "สมาชิกหรือรัฐภาคีใด ๆ ของสนธิสัญญาป้องกันร่วมกันเอเชียตะวันออกเฉียงใต้" ซึ่งรวมไปถึงการใช้กำลังทหารด้วย มติดังกล่าวได้รับคะแนนเสียงเห็นชอบอย่างเป็นเอกฉันท์ในสภาผู้แทนราษฎร ต่อมารัฐบาลจอห์นสันอาศัยอำนาจตามมติดังกล่าวเริ่มต้นการยกระดับความเกี่ยวข้องทางทหารของสหรัฐในเวียดนามใต้ และสงครามอย่างเปิดเผยระหว่างเวียดนามเหนือกับสหรัฐอเมริกา

## เชิงอรรถ

## อ้างอิง
* Moise, Edwin E.  *Tonkin Gulf and the Escalation of the Vietnam War.* (1996), The University of North Carolina Press.  ISBN 0-8078-2300-7.

## แหล่งข้อมูลอื่น
* Original Document: Tonkin Gulf Resolution

หมวดหมู่:สงครามเวียดนาม
หมวดหมู่:ประวัติศาสตร์สหรัฐ
หมวดหมู่:ลินดอน บี. จอห์นสัน
ทรูไทยฟิล์ม

**ทรูไทยฟิล์ม** เป็นหนึ่งในช่องรายการของทรูวิชั่นส์ นำเสนอภาพยนตร์ไทยทุกยุคทุกสมัย ก่อนหน้านั้น ภาพยนตร์ไทยเคยนำไปออกอากาศทางช่อง UBC Asian Movies, UBC Film Asia, และ True Film Asia ตามลำดับ เริ่มออกอากาศเมื่อวันที่ 1 เมษายน พ.ศ. 2553 ทางช่อง 137 และ 236 ในระบบดิจิตอล โดยภาพยนตร์ที่ฉายเรื่องแรกของช่องคือ บ้านผีเปิป  

เมื่อวันที่ 1 กุมภาพันธ์ พ.ศ. 2564 **ทรูไทยฟิล์ม**ได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ โดยภาพยนตร์ที่ฉายเรื่องแรกในระบบ HD ของช่องคือ หลวงตามหาเฮง

และเมื่อวันที่ 1 กุมภาพันธ์ พ.ศ. 2565 **ทรูไทยฟิล์ม เอชดี**  กลับมาใช้ชื่อ **ทรูไทยฟิล์ม** อีกครั้ง

หมวดหมู่:ทรูวิชั่นส์
โรงเรียนเซนต์หลุยส์ ฉะเชิงเทรา

**โรงเรียนเซนต์หลุยส์ ฉะเชิงเทรา** (; อักษรย่อ: ซ.ล., SLC) เป็นโรงเรียนเอกชนในเครือมูลนิธิคณะภราดาเซนต์คาเบรียล แห่งประเทศไทย ก่อตั้งเมื่อ พ.ศ. 2491 ทำการสอนตั้งแต่ระดับปฐมวัยปีที่ 1 ถึง มัธยมศึกษาปีที่ 6 ตั้งอยู่ที่ 128 ถนนศุภกิจ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 24000

โรงเรียนเซนต์หลุยส์ฉะเชิงเทราถือกำเนิดมาเป็นสถาบันการศึกษา ลำดับที่ 6 ของมูลนิธิเซนต์คาเบรียลแห่งประเทศไทย ในช่วงแรกโรงเรียนเซนต์หลุยส์เปิดทำการสอนเป็นโรงเรียนชายล้วน จนกระทั่งในปี พ.ศ. 2522 ได้มีการรับนักเรียนหญิงเข้ามาในระดับชั้นอนุบาลปีที่ 1 และ 2 จึงทำให้โรงเรียนเซนต์หลุยส์เป็นโรงเรียนสหศึกษามาจนถึงปัจจุบัน

## ทำเนียบอธิการโรงเรียน

## ศิษย์เก่าที่มีชื่อเสียง
*วุฒิพงศ์ ฉายแสง นักการเมือง
*สืบ นาคะเสถียร นักอนุรักษ์ทรัพยากรธรรมชาติ
*พลตำรวจเอก สุวัฒน์ แจ้งยอดสุข ผู้บัญชาการตำรวจแห่งชาติ
*ณรงค์ศักดิ์ โอสถธนากร อดีตผู้ว่าราชการจังหวัดเชียงรายและอดีตผู้ว่าราชการจังหวัดปทุมธานี
*บุญคลี ปลั่งศิริ นักธุรกิจ 
*พีรวิชญ์ อรรถชิตสถาพร นักแสดง
*ลภัสลัล จิรเวชสุนทรกุล นักแสดง

## อ้างอิง

หมวดหมู่:โรงเรียนในจังหวัดฉะเชิงเทรา
หมวดหมู่:โรงเรียนในเครือมูลนิธิเซนต์คาเบรียล
หมวดหมู่:โรงเรียนที่ก่อตั้งในปี พ.ศ. 2491
หมวดหมู่:สถานศึกษาในอำเภอเมืองฉะเชิงเทรา
ด็อกเกิลส์

[thumb|สุนัขพันธุ์[เยอรมันเชเพิร์ดของกองทัพสหรัฐอเมริกาใส่ด็อกเกิลส์]]
[thumb|สุนัขพันธุ์[แจ๊กรัสเซลล์เทอร์เรียใส่ด็อกเกิลส์]]

**ด็อกเกิลส์** () เป็นยี่ห้อทางการค้าของแว่นตากันแดดสำหรับสุนัข มีรูปลักษณ์เป็นกรอบตาชุบสีอันออกแบบมาให้เหมาะสมกับทรงศีรษะของสุนัข

ขณะที่วางตลาดเป็นข้าวของตามสมัยนิยม ก็มีรายงานว่า แว่นตานี้ได้รับการนำไปใช้ในทางปฏิบัติและทางแพทย์ และมีประดิดประดอยเลนส์สายตาสำหรับสุนัขที่มีการมองเห็นจำกัดด้วย

## การคิดค้นและการสร้าง
ผู้ประดิษฐ์คือ เคน และ โรนี ดี ลุลโล แนวคิดมาจากที่เขาทั้งสองสังเกตเห็นสุนัขหรี่ตาเมื่อเจอแสงแดด โดยได้พัฒนาแว่นตาจากแว่นตากันแดดมนุษย์และแว่นตากันลมสำหรับกีฬา ก่อนที่ทั้งคู่จะพัฒนารูปร่างให้เข้ากับหัวของสุนัข ปัจจุบันพวกเขาผลิตสินค้านี้ผ่านทางบริษัท ด็อกเกิลส์ ตั้งอยู่ในรัฐนอร์ทแคโรไลนา

ด็อกเกิลส์สร้างขึ้นจากวัสดุพอลีคาร์บอเนตสีอ่อนเพื่อป้องกันรังสียูวี พร้อมสายหนังยืดหดได้เพื่อให้ยึดติดกับหัวของสุนัข

อย่างไรก็ตาม ด็อกเกิลส์ก็ติดอยู่ในหนึ่งใน สิ่งประดิษฐ์ที่ไร้ประโยชน์ที่สุดที่เคยมีมา  และติดอยู่อันดับ 6 ของหัวข้อ "11 แนวคิดที่ไม่ได้ผล แต่ทำเงินเป็นล้าน" จากการสำรวจของเอ็มเอสเอ็นมันนี และในปี ค.ศ. 2004 มีจำหน่ายในร้านค้า 4,500 ร้านใน 16 ประเทศ และในปัจจุบัน ขนาดของเลนส์สามารถทำตามสั่งได้

## การใช้
ในปี ค.ศ. 2004 ลินดา คันนิงแฮม ได้จัดการสั่งสินค้าให้กับกองทัพสหรัฐอเมริกา ให้ใช้กับสุนัขที่ร่วมกองทัพในอิรัก เนื่องจากเห็นว่า ด็อกเกิลส์จะสามารถป้องกันแสงแดดและผลกระทบต่าง ๆ จากพายุทะเลทรายให้กับสุนัขได้ เธอจึงติดต่อบริษัทด็อกเกิลส์ และพวกเขาก็ส่งด็อกเกิลส์เป็นจำนวน 10 โหล ให้กับสุนัขกองทัพสหรัฐอเมริกาในอิรัก

## อ้างอิง

หมวดหมู่:แว่นตา
หมวดหมู่:สุนัข
หมวดหมู่:สิ่งประดิษฐ์ของสหรัฐ
กกเล็ก

**กกเล็ก** ( ) เป็นพืชวงศ์กก ฤดูเดียว ขึ้นเป็นกอ สูง 20-50 เซนติเมตร ใบเป็นเส้นตรง ยาว 20-40 เซนติเมตร ดอกเป็นดอกช่อแบบซี่ร่ม แบบเดียวหรือแบบประกอบ ใบประดับขนาดไม่เท่ากัน ยาว 5-10 เซนติเมตร ดอกสีแดงอมน้ำตาลหรือสีเขียว ขยายพันธุ์ด้วยเมล็ด ชอบขึ้นในที่ชื้นแฉะ พบในนาข้าวและที่น้ำท่วมขัง
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
หมวดหมู่:สกุลกก
ไดโนแฟลกเจลเลต

**ไดโนแฟลกเจลเลต** (Dinoflagellate) เป็น สาหร่ายเซลล์เดียวชนิดหนึ่ง ผนังเซลล์เป็นเซลลูโลส สังเคราะห์ด้วยแสงได้ มีคลอโรฟิลล์เอและซี มักมีสีเหลือง-เขียว น้ำตาลหรือแดง เป็นแพลงก์ตอนพืชในน้ำจืดและในทะเล ไดโนแฟลกเจลเลตสีแดงเช่น *Gonyaulax* เมื่อมีการเจริญมากขึ้นทำให้น้ำเป็นสีน้ำตาลหรือสีแดงเรียกว่า Red tides ซึ่งจะผลิตสารพิษที่เป็นพิษต่อระบบประสาท ทำให้ปลาตายเป็นจำนวนมาก มนุษย์ที่กินปลาเหล่านี้มีโอกาสได้รับสารพิษเช่นเดียวกัน
## แหล่งข้อมูลอื่น
*Noctiluca scintillans - Guide to the Marine Zooplankton of south eastern Australia , Tasmanian Aquaculture & Fisheries Institute
*Tree of Life Dinoflagellates 
*Centre of Excellence for Dinophyte Taxonomy CEDiT
*
* "A Tale of Two Flagella" by Olivia Judson, New York Times, 1/5/2010

หมวดหมู่:สาหร่าย
หญ้ารัดเขียด

**หญ้ารัดเขียด** ( ) เป็นพืชวงศ์กก ฤดูเดียว ขึ้นเป็นกอ สูง 25-50 เซนติเมตร ใบติดที่โคนต้น มีปลอกหุ้มยาว 2-4 เซนติเมตร ดอกช่อแบบซี่ร่ม มีช่อดอกย่อย 50 - 100 ช่อ มีดอกย่อยจำนวนมาก ขยายพันธุ์ด้วยเมล็ด ชอบพื้นที่เปียกชื้น พบในท้องนา กระจายพันธุ์ได้ทั่วประเทศไทย
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
## แหล่งข้อมูลอื่น
*Jepson Manual Treatment
*USDA Plants Profile
*Flora of North America Profile
หมวดหมู่:วงศ์กก
นิวฟันด์แลนด์

**นิวฟันด์แลนด์** () อาจหมายถึง
* รัฐนิวฟันด์แลนด์และแลบราดอร์ รัฐในประเทศแคนาดา
* เกาะนิวฟันด์แลนด์ เกาะที่เป็นส่วนหนึ่งของรัฐนิวฟันด์แลนด์และแลบราดอร์
* ประเทศนิวฟันด์แลนด์ในเครือจักรภพ (Dominion of Newfoundland) ประเทศในเครือจักรภพของสหราชอาณาจักร
* นิวฟันด์แลนด์ของฝรั่งเศส (Newfoundland French) เกาะที่ถูกควบคุมโดยประเทศฝรั่งเศส
* นิวฟันด์แลนด์ พันธุ์สุนัขที่มีต้นกำเนิดจากประเทศแคนาดา
ไฟลัมคริสโซไฟตา

**ไฟลัมคริสโซไฟตา** (Chrysophyta) หรือ**คริปโตโมแนด** เป็นกลุ่มของสาหร่าย ได้แก่สาหร่ายสีทอง ไดอะตอม มีทั้งรูปแบบที่เคลื่อนที่ด้วยแฟลกเจลลา เคลื่อนที่แบบอะมีบาหรือแบบที่เคลื่อนที่ไม่ได้ ผนังเซลล์ประกอบด้วยเซลลูโลส เพกติน และมักจะมีซิลิกอน บางชนิดไม่มีผนังเซลล์ มีทั้งที่อยู่เป็นเซลล์เดี่ยวและอยู่เป็นโคโลนี มีรงควัตถุเป็นคลอโรฟิลล์เอและซี และสารสีน้ำตาล (Fucoxanthin) ซึ่งทำให้เห็นเป็นสีทอง ส่วนใหญ่สืบพันธุ์แบบไม่อาศัยเพศ แต่มีการสืบพันธุ์แบบอาศัยเพศด้วยเช่นกัน ส่วนใหญ่พบในน้ำจืด
## แหล่งข้อมูลอื่น
* Tree of Life: Cryptomonads 
* Phylum Cryptophyta at AlgaeBase
หมวดหมู่:สาหร่าย
วันสงบศึก

[thumb|right|300px|การเฉลิมฉลองการสงบศึกในเมือง[ฟิลาเดลเฟีย รัฐเพนซิลเวเนีย เมื่อวันที่ 11 พฤศจิกายน ค.ศ. 1918]]

**วันสงบศึก** () จัดตรงกับวันที่ 11 พฤศจิกายน เป็นวันเฉลิมฉลองการสงบศึกที่ลงนามระหว่างฝ่ายสัมพันธมิตรกับเยอรมนีที่ป่ากงเปียญ ประเทศฝรั่งเศสเวลา 5:45 นาฬิกา ในการยุติความเป็นปรปักษ์บนแนวรบด้านตะวันตก ซึ่งมีผลใช้บังคับเมื่อ "ชั่วโมงที่สิบเอ็ด ของวันที่สิบเอ็ด ของเดือนที่สิบเอ็ด" ของ ค.ศ. 1918 แต่รายงานจากโทมัส อาร์. โกเวนล็อก เจ้าหน้าที่ข่าวกรองหน่วยแรกของสหรัฐ บันทึกว่ายังคงมีการยิงกันจนถึงเวลากลางคืน เดิมที วันสงบศึกสิ้นสุดลงในเวลา 36 วัน และมีการขยายเวลาเรื่อย ๆ ท้ายที่สุดมีการลงนามสนธิสัญญาแวร์ซาย สนธิสัญญาสันติภาพอย่างเป็นทางการในปีถัดมา

วันดังกล่าวถูกประกาศเป็นวันหยุดราชการในหลายประเทศฝ่ายสัมพันธมิตร เพื่อระลึกถึงทหารผู้เสียชีวิตระหว่างสงคราม อย่างไรก็ตาม ประเทศตะวันตกและชาติที่มีส่วนร่วมหลายประเทศได้เปลี่ยนชื่อวันสงบศึก โดยเครือจักรภพแห่งประชาชาติใช้ชื่อวันที่ระลึก และสหรัฐใช้ชื่อวันทหารผ่านศึก ในบางประเทศจะจัดรวมกับวันหยุดอื่น ๆ ของตน

ในวันที่ 11 พฤศจิกายน ค.ศ. 2018 เป็นวันครบรอบร้อยปีของวันสงบศึก ซึ่งมีการฉลองทั่วโลก ในประเทศฝรั่งเศส มีประมุขแห่งรัฐมากกว่า 60 ประเทศมารวมตัวกันที่อาร์กเดอทรียงฟ์เดอเลตวล ปารีส

## อ้างอิง

## แหล่งข้อมูลอื่น

* Dalisson, Rémi: Remembrance day: 11 November 1922–Today (France) in: International Encyclopedia of the First World War.

หมวดหมู่:ผลที่ตามมาหลังสงครามโลกครั้งที่หนึ่ง
หมวดหมู่:วันสำคัญ
หมวดหมู่:วันสำคัญในเดือนพฤศจิกายน
หมวดหมู่:วันรำลึก
หมวดหมู่:สงครามโลกครั้งที่หนึ่ง
หมวดหมู่:การล่มสลายของจักรวรรดิเยอรมัน
การไหลตามฤดูกาลของน้ำบนดาวอังคาร

thumb|การไหลในฤดูร้อนบนเนินดาวอังคารในปล่องภูเขาไฟนิวตัน
การสังเกตจากมาร์สรีคอนเนสเซนซ์ออร์บิเตอร์ขององค์การนาซาได้เปิดเผยว่า อาจมี**การไหลของน้ำ**ในช่วงเดือนที่อบอุ่นที่สุดบนดาวอังคาร การวิจัยเสนอว่า ในอดีตอาจเคยมีน้ำในสถานะของเหลวไหลอยู่บนพื้นผิวของดาว ปกคลุมเป็นบริเวณกว้างคล้ายกับมหาสมุทรบนโลก อย่างไรก็ตาม คำถามยังคงมีอยู่ว่าน้ำหายไปไหนหมด ในแถลงการณ์ที่ออกโดยนาซาเมื่อวันที่ 4 สิงหาคม พ.ศ. 2554 ภาพถ่ายซ้ำจากการทดลองวิทยาศาสตร์ภาพความละเอียดสูงของมาร์สรีคอนเนสเซนซ์ออร์บิเตอร์ แสดงภาพแคบ (0.5 ถึง 5 เมตร) และแสดงเครื่องหมายค่อนข้างดำบนเนินชัน (25° ถึง 40°) ปรากฏขึ้นและขยายเพิ่มขึ้นในช่วงฤดูร้อนและจางหายไปในฤดูหนาว น้ำเกลือเหลวที่อยู่ใกล้กับพื้นผิวอาจอธิบายปรากฏการณ์การเกิดรอยดังกล่าว แต่กลไกที่แน่ชัดและแหล่งน้ำยังไม่เป็นที่เข้าใจ

## ลักษณะ
ภาพมีความกว้างราว 0.5 ถึง 5 เมตร และยาวได้ถึงหลายร้อยเมตร ความกว้างสั้นกว่าที่ร่องธาร (gully) เที่เคยได้รับรายงานก่อนหน้าบนเนินดาวอังคาร อย่างไรก็ตาม ตำแหน่งเหล่านี้บางตำแหน่งแสดงการไหลมากกว่า 1,000 ครั้ง เช่นเดียวกัน ขณะที่ร่องธารพบได้มากบนเนินที่เย็นและหันหน้าไปทางขั้วของดาว ขณะที่การไหลสีเข้มถูกพบบนเนินที่อุ่นกว่าและหันหน้าไปทางเส้นศูนย์สูตร ภาพเหล่านี้แสดงให้เห็นว่าการไหลจะยาวขึ้นและเข้มขึ้นบนเนินหินที่หันหน้าไปทางเส้นศูนย์สูตรตั้งแต่ปลายฤดูใบไม้ผลิจนถึงต้นฤดูใบไม้ร่วง การเปลี่ยนแปลงตามฤดูกาล การกระจายละติจูดและความสว่างนี้แสดงว่า มีวัตถุสารระเหยเข้ามาเกี่ยวข้อง แต่ไม่สามารถตรวจจับได้โดยตรง สภาพแวดล้อมอุ่นเกินกว่าจะพบคาร์บอนไดออกไซด์แข็ง และบางแห่งเย็นกว่าจะพบน้ำบริสุทธิ์ นี่ชี้ว่าอาจเป็นการกระทำของน้ำเค็ม ซึ่งมีจุดเยือกแข็งต่ำกว่าน้ำบริสุทธิ์ แหล่งสะสมเกลือบนพื้นที่ส่วนใหญ่ของดาวอังคารชี้ว่าน้ำเค็มมีอยู่อย่างอุดมสมบูรณ์บนดาวอังคารในอดีต การสังเกตล่าสุดเหล่านี้เสนอว่าน้ำเค็มยังอาจเกิดขึ้นได้ใกล้กับพื้นผิวทุกวันนี้ในเวลาและพื้นที่จำกัด

## อ้างอิง

หมวดหมู่:น้ำบนดาวอังคาร
เอดิน เจกอ

**เอดิน เจกอ** (; เกิด 17 มีนาคม ค.ศ. 1986) เป็นนักฟุตบอลชาวบอสเนีย ปัจจุบันเล่นในตำแหน่งกองหน้าตัวเป้าให้แก่ ชัลเคอ 04 และทีมชาติบอสเนียและเฮอร์เซโกวีนา โดยเคยมีชื่อติดอยู่ในรายชื่อนักฟุตบอลบอสเนียยอดเยี่ยมประจำปี ค.ศ. 2009 และ 2010 
เจกอ มีชื่อโด่งดังมาก่อนกับว็อลฟส์บวร์ค และแมนเชสเตอร์ซิตี แต่การเล่นให้กับแมนเชสเตอร์ซิตีในฤดูกาล 2014–15 เจกอไม่ค่อยได้มีโอกาสลงเล่นเป็นตัวจริงมากนัก ดังนั้นเมื่อจบฤดูกาล จึงได้ย้ายไปยังโรมาในแบบยืมตัว ในกัลโชเซเรียอา อิตาลี ด้วยค่าตัว 14 ล้านปอนด์ พร้อมด้วยสัญญาการซื้อขายขาด 

## อ้างอิง

## แหล่งข้อมูลอื่น

หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:นักฟุตบอลชาวบอสเนียและเฮอร์เซโกวีนา
หมวดหมู่:กองหน้าฟุตบอล
หมวดหมู่:นักกีฬาจากซาราเยโว
หมวดหมู่:นักฟุตบอลเฟแนร์บาห์แชสปอร์คูลือบือ
หมวดหมู่:ผู้เล่นในซือเปร์ลีก
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นในซไวเทอบุนเดิสลีกา
ฮิมิ

**ฮิมิ** () เป็นนครที่ตั้งอยู่ทางตะวันตกเฉียงเหนือของจังหวัดโทยามะ ประเทศญี่ปุ่น มีขนาดพื้นที่ทั้งสิ้น 230.56 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 41,643 คน ยกฐานะขึ้นเป็นเทศบาลนครเมื่อวันที่ 1 สิงหาคม ค.ศ. 1952 ฮิมิขึ้นชื่อในด้านอุตสาหกรรมการประมงเชิงพาณิชย์

## ภูมิศาสตร์
ฮิมิตั้งอยู่ทางตะวันตกเฉียงเหนือสุดของจังหวัดโทยามะ และมีอาณาเขตทางทิศตะวันตกและทิศเหนือติดกับจังหวัดอิชิกาวะ (คาบสมุทรโนโตะ) และทิศตะวันออกติดกับทะเลญี่ปุ่น (อ่าวโทยามะ) พื้นที่ส่วนใหญ่มีลักษณะการตั้งถิ่นฐานที่กระจายตัว ซึ่งเป็นลักษณะเฉพาะของภูมิภาคนี้

### เทศบาลข้างเคียง
* จังหวัดโทยามะ
** นครทากาโอกะ
* จังหวัดอิชิกาวะ
** นครนานาโอะ
** นครฮากูอิ
** เมืองโฮดัตสึชิมิซุ
** เมืองนากาโนโตะ

### ภูมิอากาศ
ฮิมิมีภูมิอากาศแบบอบอุ่นชื้นกึ่งเขตร้อน (Köppen *Cfa*) โดยมีลักษณะเฉพาะคือฤดูร้อนที่อบอุ่นและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในฮิมิอยู่ที่ 13.9&nbsp;°C ปริมาณน้ำฝนเฉลี่ยทั้งปีอยู่ที่ 2,409&nbsp;มิลลิเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยอยู่ในเดือนสิงหาคมที่ประมาณ 26.4&nbsp;°C และต่ำสุดในเดือนมกราคมที่ประมาณ 2.8&nbsp;°C

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของฮิมิลดลงในช่วง 40 ปีที่ผ่านมา

## ประวัติ
พื้นที่ที่เป็นฮิมิในปัจจุบันเดิมเป็นส่วนหนึ่งของแคว้นโบราณที่มีชื่อว่า แคว้นเอ็ตจู เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเทศบาลเมืองฮิมิ ภายในอำเภออิมิซุ จังหวัดโทยามะ ต่อมาวันที่ 29 มีนาคม ค.ศ. 1896 อำเภอฮิมิได้แยกออกมาจากอำเภออิมิซุ ทำให้เมืองฮิมิโอนมาอยู่ภายใต้การปกครองของอำเภอฮิมิ เมืองฮิมิได้ผนวกหมู่บ้านข้างเคียงเข้ามาเป็นส่วนหนึ่ง จนได้รับการยกฐานะเป็นเทศบาลนครเมื่อวันที่ 1 สิงหาคม ค.ศ. 1952 ใน ค.ศ. 1954 ฮิมิได้ควบรวมหลาย ๆ หมู่บ้านข้างเคียงที่อยู่ในอำเภอฮิมิทั้งหมด ยกเว้นหมู่บ้านโอตะ (ซึ่งต่อมาไปรวมกับนครทากาโอกะ)

## การเมืองการปกครอง
thumb|right|ศาลาว่าการนครฮิมิ

ฮิมิมีสถานะเป็นเทศบาลนคร มีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานิติบัญญัติของเทศบาลที่เป็นระบบสภาเดียวซึ่งมีสมาชิก 17 คน

## การศึกษา
ฮิมิมีโรงเรียนที่สังกัดเทศบาลนคร ได้แก่ โรงเรียนประถม 12 แห่ง และโรงเรียนมัธยมต้น 5 แห่ง และโรงเรียนที่สังกัดคณะกรรมการการศึกษาจังหวัดโทยามะ ได้แก่ โรงเรียนมัธยมปลาย 1 แห่ง

## การขนส่ง
### รถไฟ
thumb|right|สถานีรถไฟฮิมิ

* 22px บริษัทรถไฟญี่ปุ่นตะวันตก: สายฮิมิ
** สถานี:  – 

### ทางหลวง
* ทางด่วนโนเอ็ตสึ
* 
* 

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโทยามะ
ศุภชัย ศรีหล้า

**ศุภชัย ศรีหล้า** (เกิด 9 กุมภาพันธ์ พ.ศ. 2509)  อดีตรองเลขาธิการพรรคประชาธิปัตย์ และอดีตสมาชิกสภาผู้แทนราษฎรจังหวัดอุบลราชธานี

## ประวัติ
ศุภชัย เกิดเมื่อวันที่ 9 กุมภาพันธ์ พ.ศ. 2509 เป็นบุตรนายเฉลิมชัย นางสันติ์ ศรีหล้า 

สำเร็จการศึกษาระดับมัธยมศึกษา จากโรงเรียนเบ็ญจะมะมหาราช ระดับปริญญาตรี ครุศาสตรบัณฑิต ประชากรศึกษา จากจุฬาลงกรณ์มหาวิทยาลัย เมื่อปี พ.ศ. 2531 ระดับปริญญาโทและปริญญาเอก ประชากรศึกษา จากมหาวิทยาลัยมหิดล ในปี พ.ศ. 2534 และพ.ศ. 2542

## การทำงาน
ศุภชัย เริ่มเข้าสู่งานการเมืองโดยการลงสมัครเป็นสมาชิกสภาผู้แทนราษฎร จังหวัดอุบลราชธานี ในการเลือกตั้ง พ.ศ. 2544 สังกัดพรรคความหวังใหม่ แต่ไม่ได้รับเลือกตั้ง ต่อมาในการเลือกตั้ง พ.ศ. 2550 ได้รับเลือกตั้งเป็นหนึ่งในห้า สส.ภาคอีสาน ของพรรคประชาธิปัตย์ และในการเลือกตั้ง พ.ศ. 2554 ได้ลงสมัครในเขตเลือกตั้งที่ 2 จังหวัดอุบลราชธานี และได้รับเลือกตั้งเป็น สส.หนึ่งในสี่คนของพรรคประชาธิปัตย์ ที่ชนะการเลือกตั้งในภาคตะวันออกเฉียงเหนือ

เขาได้รับแต่งตั้งเป็นประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชนในสภาผู้แทนราษฎรไทย ชุดที่ 24

ในการประชุมวิสามัญพรรคประชาธิปัตย์ เพื่อเลือกตั้งคณะกรรมการบริหารพรรคชุดใหม่ เมื่อวันที่ 6 สิงหาคม พ.ศ. 2554 ที่ประชุมได้มีมติเลือก ศุภชัย เป็นรองเลขาธิการพรรค พร้อมกับ นิพนธ์ บุญญามณี และนราพัฒน์ แก้วทอง ต่อมาได้ลาออกจากตำแหน่งรองเลขาธิการพรรค เมื่อวันที่ 1 พฤศจิกายน พ.ศ. 2556 เพื่อเข้าร่วมกิจกรรมทางการเมืองกับกลุ่ม กปปส.

ในปี 2562 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 50 แต่ไม่ได้รับเลือกตั้ง ในปี 2566 กลับมาลงสมัครรับเลือกตั้ง สส.แบบแบ่งเขตอีกครั้ง แต่ไม่ได้รับเลือกตั้ง

## เครื่องราชอิสริยาภรณ์

## แหล่งข้อมูลอื่น
*  (ดร.ศุภชัย ศรีหล้า เพจที่1)
*  (ดร.ศุภชัย ศรีหล้า เพจที่2)
* เว็บไซต์สภาผู้แทนราษฎร
* หนังสือเปิดกระติ๊บข้าว ดร. ศุภชัย ศรีหล้า 

## อ้างอิง

หมวดหมู่:บุคคลจากอำเภอม่วงสามสิบ
หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนเบ็ญจะมะมหาราช
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสังคมศาสตร์และมนุษยศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักการเมืองที่เป็นแนวร่วมกปปส.
ข้าพเจ้าเป็นคนบาป

**ข้าพเจ้าเป็นคนบาป** หรือ **โอ้บาปข้าพเจ้า** (; ) หรือ **ข้าพเจ้ายอมรับว่าเป็นคนบาป** หรือ **โอ้บาปข้าพเจ้าหนักหนา** () เป็นคำอุทานในคริสต์ศาสนา

## ที่มา

คำอุทานนี้มาจากบทภาวนาสารภาพบาป (prayer of confession of sinfulness) เรียก บทสารภาพบาป (Confiteor) ซึ่งใช้ในพิธีมิสซาของโรมันคาทอลิก และประพันธ์ขึ้นในคริสต์ศตวรรษที่ 16 อย่างไรก็ดี ปรากฏว่า มีการอุทานทำนองเดียวกันมาตั้งแต่ก่อนปี 1100 เล็กน้อยอยู่แล้ว

เนื้อความของบทสารภาพบาปฉบับสามัญ พร้อมคำแปลภาษาอังกฤษที่คณะกรรมการระหว่างประเทศว่าด้วยภาษาอังกฤษในพิธีกรรม (International Commission on English in the Liturgy) แก้ไขเพิ่มเติมในปี 2010 กับทั้งคำแปลภาษาไทยที่คณะกรรมการคาทอลิกเพื่อพิธีกรรมแก้ไขเพิ่มเติมในปี 2010 มีดังนี้

## ในวัฒนธรรมร่วมสมัย

ในภาษาพูดปัจจุบัน ชาวตะวันตกจะอุทาน "mea culpa" เพื่อยอมรับว่า ตนได้ทำสิ่งผิด โดยเฉพาะสิ่งที่ย่อมหลีกพ้นได้ถ้าใช้ความระมัดระวังตามสมควร มีการใช้เช่นนี้แม้ในสถานการณ์เล็กน้อย เช่น ถ้านักฟุตบอลยอมรับว่า ทีมแพ้เพราะตนไม่ยิงประตู ก็อาจอุทานว่า "mea culpa" ในบางประเทศมีการใช้ถ้อยคำอื่นที่มีความหมายอย่างเดียวกัน เช่น ในสหรัฐอเมริกามีภาษาปากว่า "my bad"

คำอุทาน "mea culpa" นี้ได้รับความสนใจเป็นพิเศษเมื่อมีการใช้ในภาพยนตร์แอนมิเมชัน *[[คนค่อมแห่งนอเทรอ-ดาม (ภาพยนตร์ พ.ศ. 2539)|คนค่อมแห่งนอเทรอดาม]]* (1996) ของวอลต์ดิสนีย์พิกเจอส์ ช่วงที่ผู้พิพากษาโกล็ด ฟร็อลโล (Claude Frollo) ซึ่งมีอุดมการณ์กวาดล้างพวกยิปซีที่ลักลอบเข้ากรุงปารีส กลับหลงใหลในหญิงยิปซีชื่อ "แอสเมรัลดา" (Esméralda) อย่างบ้าคลั่ง จึงตัดสินใจตามจับนางเพื่อให้ได้นางมาครอง แม้จะต้องเผากรุงปารีสทิ้งทั้งกรุงก็ตาม และถ้านางปฏิเสธก็จะประหารชีวิตนางเสียให้สาสม เขาร้องเพลง "Hellfire" ("ไฟจากขุมใด") ภาวนาและระบายความในใจของเขาต่อพระแม่มารีย์ โดยไม่ยอมรับว่า เป็นความผิดของเขา แต่โทษว่า นางแอสเมรัลดาเป็นแม่มดและทำคุณไสยใส่เขา ในเพลงดังกล่าว ได้ประสมคำ "mea culpa, mea culpa, mea máxima culpa" เป็นพื้นหลังเมื่อผู้พิพากษาฟร็อลโลร้องว่า ไม่ใช่ความผิดของตน นอกจากนี้ ยังมีถ้อยคำบางส่วนจากบทสารภาพบาปด้วย ถือกันว่า เพลงนี้เป็นเพลงที่ "รุนแรง" (dark) ที่สุดเท่าที่มีในบรรดาภาพยนตร์ของดิสนีย์ เพราะนำเสนอทั้งนรกและความหื่นกามอันเป็นหัวเรื่องที่ไม่เหมาะสมสำหรับเด็ก คณะกรรมการประเมินภาพยนตร์ของประเทศยุโรปหลาย ๆ ประเทศจัดระดับภาพยนตร์เองไว้ที่ "PG" (Parental Guidance - ผู้ปกครองโปรดให้คำแนะนำ)

## อ้างอิง

* Wolfgang Kosack: *Basilios "De archangelo Michael": sahidice Pseudo - Euhodios "De resurrectione": sahidice Pseudo - Euhodios "De dormitione Mariae virginis": sahidice & bohairice : < Papyruskodex Turin, Mus. Egizio Cat. 63000 XI. > nebst Varianten und Fragmente. In Parallelzeilen ediert, kommentiert und übersetzt von Wolfgang Kosack.* Christoph Brunner, Berlin 2014. ISBN 978-3-906206-02-8.

## ดูเพิ่ม
* การวิจารณ์ตนเอง (self-criticism)

หมวดหมู่:ศาสนาคริสต์
กอปากาบานา

**กอปากาบานา** () เป็นชื่อย่านและชายหาดที่มีชื่อเสียงระดับโลก หาดมีความยาว 4 กิโลเมตร ตั้งอยู่ในนครรีโอเดจาเนโร ประเทศบราซิล

## แหล่งข้อมูลอื่น

* History of Copacabana (in English)

หมวดหมู่:ชายหาดในประเทศบราซิล
หมวดหมู่:ย่านของนครรีโอเดจาเนโร
หมวดหมู่:สนามกีฬาในโอลิมปิกฤดูร้อน 2016
พันแซร์เฟาสท์

thumb|300px|ทหารกำลังเล็งพันแซร์เฟาสท์
**พันแซร์เฟาสท์** () เป็นเครื่องยิงจรวดต่อสู้รถถังของนาซีเยอรมนีในสงครามโลกครั้งที่สอง ประกอบด้วยท่อส่งกระสุนขนาดเล็กที่ใช้ยิงหัวรบระเบิดแรงสูงต่อสู้รถถังซึ่งสามารถปฏิบัติงานได้โดยทหารเพียงนายเดียว ความรุนแรงของหัวรบระเบิดนั้นทำให้รถถังถูกทำลายลงหรือไม่ก็ทำให้เกิดก่อประกายไฟลุกลามไปทั่วรถถัง อาจทำให้ลุกลามไปถึงห้องคนขับรถถังทำให้คนขับถูกไฟคลอกตายได้ ข้อเสียของพันแซร์เฟาสท์คือเมื่อยิงไปแล้วท่อส่งกระสุนจะใช้การไม่ได้เลยทำให้จำเป็นจะต้องทิ้งไปและต้องใช้อันใหม่แทน อาจไม่แม่นยำพอสำหรับการยิงทำลายเป้าหมายและไม่เหมาะสำหรับการยิงใส่บุคคลด้วย พันแซร์เฟาสท์ได้ถูกผลิตและนำมาใช้ครั้งแรกในสงครามโลกครั้งที่สอง ในช่วงปี 1943 กองทัพนาซีเยอรมันได้บุกสหภาพโซเวียตในปฏิบัติการบาร์บารอสซา ทหารได้ใช้มันในการต่อสู้ ที-34 รถถังของฝ่ายสหภาพโซเวียต หลังจากพันแซร์เฟาสท์ก็ได้ผลิตออกมาเป็นจำนวนมากและถูกใช้งานตลอดทุกสมรภูมิรบทั้งแนวรบด้านตะวันตกและด้านตะวันออก แต่ก่อนสงครามโลกครั้งที่สองจะยุติลง นาซีเยอรมันได้พ่ายแพ้แก่กองทัพแดงของสหภาพโซเวียตในยุทธการเบอร์ลิน ทหารรัสเซียได้ยึดพันแซร์เฟาสท์มาหลายกระบอกรวมทั้งโรงงานผลิตด้วย ต่อมาทางวิศวกรรัสเซียได้นำมันมาในการออกแบบเครื่องยิงจรวดรุ่นใหม่จนกลายมาเป็นเครื่องยิงจรวดอาร์พีจีที่ได้ถูกนำใช้กันแพร่หลายไปทั่วโลกจนถึงปัจจุบัน

ส่วนพันแซร์เฟาสท์นั้นได้ถูกปลดประจำการในกองทัพไปแล้วหลังสงครามโลกครั้งที่สองยุติลง แต่ยังคงเหลือไว้ที่พิพิธภัณฑ์แห่งหนึ่งในประเทศเยอรมนี เวลาต่อมาบริษัทแห่งหนึ่งได้ปรับปรุงและพัฒนามันใหม่จนกลายมาเป็นพันแซร์เฟาสท์ 3 และหลังจากนั้นมันก็ได้เข้าประจำการในกองทัพสหพันธ์สาธารณรัฐเยอรมนีและประเทศที่เคยเป็นพันธมิตรฝ่ายอักษะคือ ออสเตรีย, ญี่ปุ่น, เนเธอร์แลนด์, สวิสเซอร์แลนด์, เกาหลีใต้และอิตาลี

## สิ่งที่เกี่ยวข้อง
นอกจากจะมีพันแซร์เฟาสท์แล้ว ยังมีเครื่องยิงจรวดอีกแบบหนึ่งนั่นก็คือ พันแซร์เชร็ค

## อ้างอิง

## แหล่งข้อมูลอื่น

* Panzerfaust - WW II German Infantry Anti-Tank Weapons 
* Contemporary U.S. Intelligence Report on German Hollow-Charge Weapons
* Finnish Panzerfaust manual 
* der Erste Zug: taken from Die Neue Feldpost newsletter 
* Field Instructions for Panzerfaust 60 
หมวดหมู่:อาวุธต่อสู้รถถัง
อนุสรณ์ อมรฉัตร

**อนุสรณ์ อมรฉัตร** (เกิด 19 มิถุนายน พ.ศ. 2506)  เป็นนักธุรกิจชาวไทย และสามีนอกสมรสของยิ่งลักษณ์ ชินวัตร นายกรัฐมนตรีไทยคนที่ 28 และนับเป็นคู่สมรสนายกรัฐมนตรีชายคนแรกของประเทศไทย

## ประวัติ
อนุสรณ์เกิดเมื่อวันที่ 19 มิถุนายน พ.ศ. 2506 เป็นบุตรของประเสริฐ อมรฉัตร กับสนธิวัลย์ เจริญฤทธิ์ มีพื้นเพเดิมอาศัยอยู่แขวงบางคอแหลม เขตบางคอแหลม กรุงเทพมหานคร กระทั่ง พ.ศ. 2539 ได้ย้ายไปอาศัยที่แขวงแสมดำ เขตบางขุนเทียน กรุงเทพมหานคร และใน พ.ศ. 2552 เขาอาศัยที่แขวงพลับพลา เขตวังทองหลาง กรุงเทพมหานคร สำเร็จการศึกษาระดับปริญญาโท จากสหรัฐ 

อนุสรณ์กับยิ่งลักษณ์ได้คบหากันช่วงที่เขายังทำงานบริษัทในเครือเจริญโภคภัณฑ์ ที่สุดเขาตัดสินขอเธอแต่งงานด้วยชอบพอในอัธยาศัย พิธีวิวาห์ของทั้งสองเกิดขึ้นเมื่อปี พ.ศ. 2538 แต่มิได้จดทะเบียนสมรสกัน โดยมีธนินท์ เจียรวนนท์ ประธานกลุ่มเครือเจริญโภคภัณฑ์ และพันตำรวจโททักษิณ ชินวัตร เป็นประธานในพิธีมงคลสมรส 

อนุสรณ์กับยิ่งลักษณ์มีบุตรชายคนเดียวคือ ศุภเสกข์ อมรฉัตร  

## การทำงาน
หลังจากจบการศึกษาเขาได้เข้าร่วมงานกับเครือเจริญโภคภัณฑ์ ต่อมาจึงได้เข้ามาร่วมงานกับบริษัท เอ็ม ลิงก์ เอเชีย คอร์ปอเรชั่น จำกัด ซึ่งเป็นบริษัทในเครือชินวัตร ของทักษิณ ชินวัตร พี่ชายของยิ่งลักษณ์ ชินวัตร และได้รับมอบหมายให้ทำหน้าที่เป็นผู้บริหารของบริษัท ต่อมาเขาได้ลาออกจากตำแหน่งในบริษัท เอ็มลิงก์เอเชียคอร์ปอเรชั่น จำกัด ตั้งแต่เดือนมิถุนายน พ.ศ. 2554

นอกจากนั้นอนุสรณ์ เคยเป็นอาจารย์พิเศษที่มหาวิทยาลัยหอการค้าไทย

## เครื่องราชอิสริยาภรณ์
* 
* 

## อ้างอิง

หมวดหมู่:บุคคลจากเขตบางคอแหลม
หมวดหมู่:บุคคลจากเขตบางขุนเทียน
หมวดหมู่:บุคคลจากเขตวังทองหลาง
หมวดหมู่:นักธุรกิจชาวไทย
หมวดหมู่:คู่สมรสของนายกรัฐมนตรีไทย
หมวดหมู่:เครือชินวัตร
หมวดหมู่:อาจารย์คณะบริหารธุรกิจ
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ยิ่งลักษณ์ ชินวัตร
หมวดหมู่:สกุลชินวัตร
แซะ

**ต้นแซะ**   (ชื่อวิทยาศาสตร์: *Callerya atropurpurea Benth*; ชื่ออื่น: กะแซะ (สุราษฏร์ธานี), ยีนิเก๊ะ (มลายู-นราธิวาส), แซะ (ทั่วไป)) เป็นไม้ต้นผลัดใบในวงศฺ LEGUMINOSAE เป็นไม้ยืนต้นสูง 20–30 เมตร เรือนยอดเป็นพุ่มทึบ เปลือกลำต้นเรียบ ผิวสีน้ำตาลหรือเทา มีพูพอน ใบเป็นใบประกอบแบบขนนก ใบย่อยออกตรงกันข้าม มีใบย่อยปลายก้านอีก 1 ใบ แผ่นใบรูปขอบขนานแกมรูปหอก ดอกออกเป็นช่อตามปลายกิ่งหรือง่ามใบ ทรงดอกถั่ว กลีบเลี้ยงสีเขียว เชื่อมติดกันเป็นรูปถ้วย กลีบดอกสีแดงแกมม่วงทึบ เกสรตัวผู้สีเหลืองอยู่กลางดอก กลิ่นหอม ออกดอกช่วงเดือนมกราคม-เมษายน ผลเป็นผลเดี่ยว ผลอ่อนแบน เมื่อผลแก่ เมล็ดขยายใหญ่จนเกือบเป็นทรงกระบอก มี 1-3 เมล็ด 

แซะขยายพันธุ์ โดยการเพาะเมล็ด เหมาะสมกับสภาพดินทุกชนิด แสงแดดจัด ต้องการน้ำและความชื้นปานกลาง ถิ่นกำเนิดอยู่ตามชายป่าดิบชื้นภาคใต้ของไทย
## การใช้ประโยชน์
ผลใช้เป็นอาหารสัตว์ ลำต้นใช้ก่อสร้าง เป็นพันธุ์ไม้พระราชทานเพื่อปลูกเป็นมงคลสำหรับจังหวัดนครศรีธรรมราช
## อ้างอิง
* มัณฑนา นวลเจริญ. 2552. สารานุกรมความหลากหลายทางชีวภาพตำบลเกาะศรีบอยา อำเภอเหนือคลอง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม หน้า 43
 
## แหล่งข้อมูลอื่น
* Callerya atropurpurea at the National Center for Biotechnology Information

หมวดหมู่:ต้นไม้ประจำจังหวัดของไทย
หมวดหมู่:ต้นไม้ประจำมหาวิทยาลัย
หมวดหมู่:ไม้ยืนต้น
หมวดหมู่:วงศ์ย่อยถั่ว
วรรณี คราประยูร

คุณหญิง**วรรณี คราประยูร** (2 มกราคม พ.ศ. 2480 – 21 กันยายน พ.ศ. 2564) เป็นภริยาของพลเอก สุจินดา คราประยูร อดีตนายกรัฐมนตรี คนที่ 19 ของไทย และเป็นน้องสาวของพลเอก อิสระพงศ์ หนุนภักดี อดีตผู้บัญชาการทหารบก, อดีตรัฐมนตรีว่าการกระทรวงมหาดไทย และเป็นอาของพลเอก ทรงวิทย์ หนุนภักดี ผู้บัญชาการทหารสูงสุด

## ประวัติ
คุณหญิงวรรณี เป็นบุตรคนที่สี่จากพี่น้องทั้งหมดเจ็ดคนของพลตำรวจโท ฉัตร หนุนภักดี กับคุณหญิงประยงค์ หนุนภักดี (สกุลเดิม วิชิตกลชัย) มีพี่น้อง ได้แก่ ประยงค์ฉัตร ผุดผาด, พยอม เศรษฐบุตร, พลเอก อิสระพงศ์ หนุนภักดี, ต้อย หนุนภักดี, ณรงค์ศักดิ์ หนุนภักดี และอัครฉัตร หนุนภักดี ตามลำดับ

โดยเฉพาะพี่ชายคือพลเอก อิสระพงศ์ หนุนภักดี เป็นอดีตผู้บัญชาการทหารบก, อดีตรัฐมนตรีว่าการกระทรวงมหาดไทยและเป็นญาติกับพลเอก ชัยณรงค์ หนุนภักดี ลูกพี่น้องคนหนึ่งซึ่งเป็นรองผู้บัญชาการทหารสูงสุด กับพลเอก ทวีศักดิ์ หนุนภักดี อดีตผู้บัญชาการหน่วยข่าวกรองทางทหาร และคุณหญิงวรรณี คราประยูรยังเป็นอาของ พลเอก ทรงวิทย์ หนุนภักดี ผู้บัญชาการทหารสูงสุด

คุณหญิงวรรณีสมรสกับพลเอก สุจินดา คราประยูร มีบุตรด้วยกันสองคนคือ  เจิดวุธ และเจนวิทย์ คราประยูร  

## ถึงแก่อนิจกรรม
คุณหญิงวรรณีถึงแก่อนิจกรรมเมื่อวันที่ 21 กันยายน พ.ศ. 2564 เวลา 02.45 น. สิริอายุ 84 ปี

วันที่ 25 กันยายน พ.ศ. 2564 พระบาทสมเด็จพระวชิรเกล้าเจ้าอยู่หัว ​โปรดเกล้าโปรดกระหม่อม​ฯ ให้บรรจุศพพระราชทานน้ำหลวงอาบศพ โกศแปดเหลี่ยม ต่อมา ในวันที่ 28 พฤศจิกายน​ พ.ศ. 2564 พระบาทสมเด็จพระวชิรเกล้าเจ้าอยู่หัว ​โปรดเกล้าโปรดกระหม่อม​ฯ ให้ วิษณุ เครืองาม รองนายกรัฐมนตรี พลตรีหญิง หม่อมหลวงลดาวัลย์ กมลาศน์ เข้าร่วมพิธีพระราชทานเพลิงศพ ณ เมรุกองทัพบก วัดโสมนัสราชวรวิหาร​

## เครื่องราชอิสริยาภรณ์

## อ้างอิง

หมวดหมู่:คุณหญิง
หมวดหมู่:คู่สมรสของนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:สุจินดา คราประยูร
หมวดหมู่:สกุลหนุนภักดี
หมวดหมู่:สกุลคราประยูร
ไฮฟา

thumb|right|ทิวทัศน์เมืองไฮฟาเมื่อมองจากบาไฮการ์เดน

**ไฮฟา** (; ) เป็นเมืองขนาดใหญ่ที่สุดทางตอนเหนือของอิสราเอล มีประชากรกว่า 265,000 คน และอีก 300,000 คนที่อาศัยในเมืองติดกันรวมทั้งเมืองของ เกรยอต ตลอดจน ทีเรตคาร์เมล, ดาลียาต อัล-คาร์เมล และ เนชเชอร์ อยู่ร่วมกันในพื้นที่เหล่านี้ในรูปแบบบ้านที่อยู่ติดกัน มีผู้พักอาศัยเกือบ 600,000 คน ซึ่งอยู่ในแกนกลางของเขตไฮฟา เป็นเมืองแบบผสม โดยมีผู้คน 90% เป็นชาวยิว กว่าหนึ่งในสี่เป็นผู้อพยพมาจากอดีตสหภาพโซเวียต และมีสายเลือดผสมระหว่างชาวยิวกับกลุ่มชนสลาฟ ในขณะที่ 10% เป็นชาวอาหรับ โดยส่วนใหญ่นับถือศาสนาคริสต์ นอกจากนี้ยังเป็นที่ตั้งของบาไฮเวิลด์เซ็นเตอร์ ซึ่งเป็นหนึ่งในมรดกโลกของยูเนสโกด้วยเช่นกัน

## อ้างอิง

### บรรณานุกรม
*  
*  

## แหล่งข้อมูลอื่น

* City of Haifa  
* Haifa Travel Guide  
* Bahá'í World Centre, Haifa
* Places To Visit in Haifa  
* More photos of the Bahá'í Gardens
* Photos – The Baha'i Gardens in Haifa: the Shrine of the Bab Terraces & Gardens 
* Our Lady of Mount Carmel Monastery, Haifa, Israel 
* The Carmelit subway  and map of Haifa
* Haifa city – the complete guide to haifa 
* Low cost tourist accommodation in Haifa

หมวดหมู่:เมืองในประเทศอิสราเอล
หมวดหมู่:ประวัติศาสตร์ศาสนาอิสลาม
มหกรรมพืชสวนโลกเฉลิมพระเกียรติฯ ราชพฤกษ์ 2554

270px|thumb|right|หอคำหลวง อาคารเด่นประจำอุทยานราชพฤกษ์

**มหกรรมพืชสวนโลกเฉลิมพระเกียรติฯ ราชพฤกษ์ 2554** (: The International Horticultural Exposition: Royal Flora Ratchaphruek 2011) หรือเรียกย่อๆว่า **ราชพฤกษ์ 2554** เป็นงานมหกรรมจัดแสดงด้านพืชสวนกลางแจ้ง กำหนดเดิมจัดขึ้นระหว่างวันที่ 9 พฤศจิกายน 2554 – 15 มีนาคม 2555 แต่เนื่องจากสถานการณ์ความไม่พร้อมด้านการก่อสร้างประกอบกับปัญหาอุทกภัยครั้งใหญ่ในภาคกลาง รัฐบาลจึงเลื่อนวันจัดงาน ไปเป็นวันที่ 14 ธันวาคม พ.ศ. 2554 - 14 เมษายน พ.ศ. 2555 แทน รวม 92 วัน โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพิธีเปิดอย่างเป็นทางการ ในวันที่ 15 มกราคม พ.ศ. 2555 ณ อุทยานหลวงราชพฤกษ์ ตำบลแม่เหียะ อำเภอเมืองเชียงใหม่ จังหวัดเชียงใหม่ บนเนื้อที่ 470 ไร่ ในนามของรัฐบาลไทย โดยกระทรวงเกษตรและสหกรณ์ กรมวิชาการเกษตร และสมาคมพืชสวนแห่งประเทศไทย ภายใต้การสนับสนุนของสมาพันธ์ดอกไม้โลก (WFC) และสมาคมพืชสวนระหว่างประเทศ (ISHS) ละสมาคมพืชสวนระหว่างประเทศ (ISHS) และการรับรองมาตรฐานมหกรรมระดับโลก ระดับ A2/B1 การจัดงานจาก สมาคมพืชสวนระหว่างประเทศ (AIPH)

แนวคิดหลัก (Theme) ประจำงานคือ *Greenitude: Reducing Global Warming to Save Planet Earth and to Improve the Quality of Life ทัศนคติสีเขียว ร่วมสร้างสรรค์แนวคิดรักษ์โลก ตระหนักถึงการช่วยกันลดสภาวะโลกร้อน เพื่อคุณภาพชีวิตที่ดีขึ้นของมนุษยชาติ*

## วัตถุประสงค์
วัตถุประสงค์ของงาน เพื่อเฉลิมพระเกียรติฯ 3 วโรกาสสำคัญของคนไทย อันได้แก่
* พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ในปี พ.ศ. 2554
* สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในมหามงคลสมัยที่จะทรงเจริญพระชนมพรรษา 80 พรรษา ในปี 2555
* พระบาทสมเด็จพระวชิรเกล้าเจ้าอยู่หัว เมื่อครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร ในโอกาสที่ทรงเจริญพระชนมพรรษา 60 พรรษา ในปี 2555

นอกจากนั้นแล้ว ยังเป็นการแสดงศักยภาพให้นานาประเทศได้ทราบถึงความสามารถของคนไทยด้านการเกษตร เผยแพร่ความรู้ และเทคโนโลยีด้านพืชสวนให้แก่ประชาชนในสาขาอาชีพต่างๆ แลกเปลี่ยนความคิดเห็น และบูรณาการด้านพืชสวนระหว่างประเทศ อีกทั้งเพื่อส่งเสริมความร่วมมือด้านเศรษฐกิจ สังคม วัฒนธรรม และการท่องเที่ยว อันเป็นกระตุ้นเศรษฐกิจของประเทศ 

## ตุ๊กตาสัญลักษณ์ของงาน
**ตุ๊กตาสัญลักษณ์ของงาน** (mascots) มีอยู่ 5 ตัวคือ  
# **น้องคูน** มีชื่อจริงว่า "ราชพฤกษ์" ซึ่งเป็นต้นไม้ประจำชาติไทย เป็นตุ๊กตาสัญลักษณ์งานมหกรรมพืชสวนโลกในคราวมหกรรมพืชสวนโลกปี 2549 อีกด้วย 
# **ลมบิน** 
# **ดินฉ่ำ**
# **น้ำใส** 
# **ไออุ่น**

## ประเทศที่เข้าร่วมงาน
งานมหกรรมครั้งนี้มีประเทศที่เข้าร่วมจัดสวนนานาชาติในอาคารและนอกอาคารเพิ่มขึ้นจากงานมหกรรมพืชสวนโลกเมื่อปี 2549 3 ประเทศ (ปากีสถาน เกาหลีใต้ ไต้หวัน) รวมเป็น 27 สวน จาก 26 ประเทศ   ได้แก่ บังกลาเทศ เบลเยียม จีน กัมพูชา อิหร่าน ญี่ปุ่น เคนยา ลาว มอริเตเนีย โมร็อกโก เนปาล เนเธอร์แลนด์ แอฟริกาใต้ ซูดาน ตุรกี เวียดนาม สเปน อินโดนีเชีย อินเดีย มาเลเซีย ภูฏาน กาตาร์ ปากีสถาน เกาหลีใต้ และไต้หวัน ทั้งนี้ทางประเทศญี่ปุ่นมีการจัดแสดง 2 สวน คือสวนชาติญี่ปุ่น และสวนคันไซ (เป็นการร่วมกันระหว่างจังหวัดเกียวโตะ โอซากา และเฮียวโงะ)  

## อ้างอิง

## แหล่งข้อมูลอื่น
* เว็บไซต์งานราชพฤกษ์ 2554 

หมวดหมู่:งานจัดแสดงพืช
หมวดหมู่:เวิลด์แฟร์ในประเทศไทย
หมวดหมู่:ประเทศไทยในปี พ.ศ. 2554
หมวดหมู่:ประเทศไทยในปี พ.ศ. 2555
หมวดหมู่:เหตุการณ์ในจังหวัดเชียงใหม่
ไมโครซอฟท์ เวิร์ด

**ไมโครซอฟท์ เวิร์ด** เป็นโปรแกรมประมวลคำเพื่อการค้า ออกแบบโดยไมโครซอฟท์ เปิดตัวเป็นครั้งแรกในปี ค.ศ. 1983 ภายใต้ชื่อ *มัลติ-ทูล เวิร์ด* สำหรับระบบปฏิบัติการ Xenix โดยมีเวอร์ชันอื่นๆ ออกมาอีกภายหลังเพื่อทำงานเขียนสำหรับแพลตฟอร์มอื่นๆ อาทิเช่น ไอบีเอ็มพีซีรันบนดอส (1983), แอปเปิล แมคอินทอช (1984), เอที&ที Unix PC (1985), Atari ST (1986), SCO UNIX, โอเอส/2, และไมโครซอฟท์ วินโดวส์ (1989) โดยเป็นองค์ประกอบหนึ่งของซอฟต์แวร์ระบบไมโครซอฟท์ ออฟฟิศ ซึ่งเป็นผลิตภัณฑ์ที่ขายแยกต่างหาก และรวมอยู่ในไมโครซอฟท์ เวิร์ก สูท เวอร์ชันปัจจุบัน คือ ไมโครซอฟท์ เวิร์ด 2016 สำหรับวินโดว์ และ 2016 สำหรับแมค (Microsoft Office 2016 for Mac) นอกจากนี้ยังมีใน Word Mobile ซึ่งเป็น freeware ในกลุ่ม ไมโครซอฟท์ ออฟฟิส โมบายล์ ในระบบปฏิบัติการ Windows 10, Windows Phone, iOS และ Android

## ประวัติ
### จุดกำเนิด และ การเติบโต: 1981 ถึง 1995
ในปี 1981 ไมโครซอฟท์ได้จ้าง Charles Simonyi นักพัฒนาหลักของBravo โปรแกรมประมวลค่าGUI ตัวแรก ซึ่งพัฒนาบน Xerox PARC Simonyi เริ่มสร้างโปรแกรมประมวลค่าที่ชื่อว่า*มัลติ-ทูล เวิร์ด* และต่อมาได้จ้างRichard Brodie อดีตพนักงานฝึกหัดบริษัทXerox เพื่อมาเป็นsoftware engineer หลัก จนถึงปัจจุบัน

## อ้างอิง

หมวดหมู่:ไมโครซอฟท์ ออฟฟิศ
หมวดหมู่:โปรแกรมประมวลคำ
หมวดหมู่:ซอฟต์แวร์ของไมโครซอฟท์
ตำบลบ้านหลุม

ตำบลบ้านหลุม เป็นตำบลหนึ่งในเขตอำเภอเมืองสุโขทัย จังหวัดสุโขทัย ที่เป็นตำบลที่ตั้งอยู่ในที่ราบลุ่ม มีแม่น้ำยมไหลผ่าน เป็นแหล่งผลิตข้าว และปลาแก่ชุมชนและบริเวณใกล้เคียง มีศาสนสถานที่สำคัญ เช่น วัดศรีมหาโพธิ์ เป็นต้น

## ประวัติ
ตำบลบ้านหลุม แต่เดิมเป็นส่วนหนึ่งของตำบลบ้านสวน  ต่อมาเมื่อมีการย้ายถิ่นฐานและเข้ามาตั้งถิ่นของชุมชนมากขึ้น จึงได้มีการแยกเป็นตำบลตามชื่อที่ตั้งของตำบล 

## สภาพทั่วไป
สภาพพื้นที่ส่วนใหญ่เป็นที่ราบลุ่ม เหมาะแก่การทำการเกษตรกรรม มีลำคลองสายหลักไหลผ่าน เช่น คลองบ้านหลุม, คลองวังแดง, คลองกระชงค์, คลองเนินยาง  
 
### อาณาเขต
*ทิศเหนือ ติดกับ ตำบลปากแคว และ ตำบลบ้านสวน อำเภอเมืองสุโขทัย จังหวัดสุโขทัย  
*ทิศใต้ ติดกับ ตำบลปากพระ  และ ตำบลท่าฉนวน อำเภอกงไกรลาศ จังหวัดสุโขทัย  
*ทิศตะวันออก ติดกับ ตำบลป่าแฝก อำเภอกงไกรลาศ  จังหวัดสุโขทัย  
*ทิศตะวันตก ติดกับ ตำบลธานี และ ตำบลยางซ้าย อำเภอเมืองสุโขทัย จังหวัดสุโขทัย  

### ประชากร
ประชากรในเขต อบต. 8,889 คน และครัวเรือน 1,943 หลังคาเรือน  
 
### อาชีพ
อาชีพหลัก ทำนา ทำสวนครัว  
## สถานที่สำคัญ
### ศาสนสถาน
*วัดศรีมหาโพธิ์
*วัดราชพฤกษ์
*วัดวังแดง
*วัดกระชงค์

### องค์กรปกครอง
*ที่ทำการองค์การบริหารส่วนตำบลบ้านหลุม 
### สถานพยาบาล
*สถานีอนามัยตำบลบ้านหลุม
### สถานศึกษา
*โรงเรียนวัดวังแดง
*โรงเรียนศรีมหาโพธิ์ 
*ศูนย์พัฒนาเด็กเล็กบ้านหลุม
## แหล่งข้อมูลอื่น
*องค์การบริหารส่วนตำบลบ้านหลุม 
*วัดศรีมหาโพธิ์ 

บ้านหลุม
บ้านหลุม